OpenLLM-France/wikimedia huggingface dataset:
# Parmenion

Parmenion (antzinako grezieraz: Παρμενίων; c. K.a. 400-Ekbatana, K.a. 330) lehenik Filipo II.a Mazedoniakoa eta ondoren honen seme Alexandro Handiaren zerbitzura egon zen mazedoniar jeneral bat izan zen.

## Biografia

Filotasen aita eta mazedoniar noble bat izan zen. Filipo II.aren erregealdian garaipen handia lortu zuen iliriarren aurka K.a. 356an. K.a. 346an Atenasekin bakea sinatzeko bidalitako mazedoniar ordezkaritzaren kide, ondoren, armada baten buru bidali zuten Eubeara, mazedoniar eragina ziurtatzeko, K.a. 342an.
K.a. 336an, Amintas eta Atalorekin batera Asia konkistatzeko agindua zuen 10.000 soldaduko armada bat zuzendu zuen. Alexandro Handiaren armadako aginteko bigarrena bihurtu zen Alexandroren aita zen Filipo II.a hil zenean. Armadaren ezkerraldeko hegala zuzendu zuen Graniko, Issos eta Gaugamelako guduetan.
Drangiana konkistatu ondoren, Alexandrori, Parmenionen semea zen Filotas bera hiltzeko asmoa zuen konspirazio baten kide zela esan zioten. Filotas mazedoniar askeen biltzarrak zigortu eta exekutatu zuen. Garai hartan, Mazedonian, errudunaren gizonezko senide guztiak ere hiltzea zen. Ez zegoen Parmenionek konspirazio horretan parte hartu izanaren frogarik, baina ez zuen defendatzeko aukerarik izan.
Bere soldaduak, jeneral zaharraren heriotzaren berri izatean, ia altxatu egin ziren. Alabaina, Alexandro Handiak gutun bat bidali zuen Parmenionen agintepean zeuden soldaduei irakurria izateko, non euren komandantearen exekuzioaren arrazoiak eta Filotasen traizioa azaltzen zizkien, honek matxinada eragotzi zuelarik, soldaduek, Parmenion bere seme nagusia eta bizirik zuen bakarraren (beste biak hil egin baitziren) exekuzioarekin lasai ez zela geratuko ulertu baitzuten, hala, euren haserrea baretu eta erregearenganako konfiantza indartuz.
Jeneral honen hilketak, Filipo II.a Mazedoniakoaren armakidea, interpretazio ugari eta oso ezberdinak sorrarazi ditu. Izatez, Parmenion Alexandro Handiaren armadaren atzeguardian zegoen hornitzeko ardurarekin. Beraz, bere semea hila izan zela jakindakoan Alexandro ataka batean utziko zuen Parmenionek zuzendutako altxamendu bat gerta izan zitekeen. Hala ere, jeneral honek hain berri garratzaren aurrean izango zuen erreakzioa sekula ez da jakingo.
* Datuak: Q296233
# Parmentier (Parisko metroa)

Parmentier Parisko metroaren geltokia da, Paris udalerriko 11. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 3. linea (Parisko metroa)
* Antoine Parmentier

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1970334
* Multimedia: Parmentier (Paris Metro) / Q1970334
# Parmenides (Platon)

Parmenides Platonen solasaldietako bat da, seguru asko K.a. 370-K.a. 360 urte bitartean idatzirikoa. Solaskideak, alegiazkoak betiere, Sokrates, Parmenides eta Zenon Eleakoa dira. Bertan, batasunari, aniztasuna, izateari eta ez-izateari buruzko hausnarketak egiten dira.

## Kanpo estekak

* Datuak: Q1130762
* Multimedia: Parmenides (dialogue) / Q1130762
# Parmelee (Hego Dakota)

Parmelee Ameriketako Estatu Batuetako erroldak esleitutako leku bat da. Todd konderrian dago, Hego Dakota estatuan. 606 biztanle ditu, 15,013184 kilometro koadroko azaleran banatuta.

## Ikus, gainera

* Todd konderria

## Kanpo estekak

* Datuak: Q2215582
# Parmer konderria (Texas)

Parmer konderria (ingelesez: Parmer County) Texasko konderri bat da, Ameriketako Estatu Batuetan. Hiriburua Farwell da. 2010eko zentsuaren arabera 10.269 biztanle zituen, Parmer kilometro koadroko azaleran.

## Geografia

Parmer konderriak 2.292,55 kilometro koadro ditu. Horietatik 11,34 ura dira. Beste 2.281,2 lurra dira. Biztanleria dentsitatea 4,48 da.

## Demografia

2010eko zentsoan bizi ziren 10.269 pertsonetatik 10.107 txuriak edo hispanoak dira. Horietatik hispano edo latino kategorian 6.164 dira. 91 beltzak edo afroamerikarrak. 17 amerikar natiboak ziren eta 8 Hawaii edo Pazifikoko irletako natiboak. 18 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 26 pertsonek kokatzen zuten.

### Biztanleria piramidea
## Kanpo estekak

* Datuak: Q484521
* Multimedia: Parmer County, Texas / Q484521
# Parmigiana

Parmigiana, ala osoago parmigiana di melanzane edo melanzane alla parmigiana, Italia hegoaldeko plater bat da, batez ere alberjiniaz eginikoa, eta tomate saltsa, gazta, baratxuria eta beste osagai batzuk dituena.
Barazkiak alla parmigiana prestatzea, jatorrian, geruzetan prestatzeko moduari deitzen zitzaion, lasagna baten antzera. Uste batzuen kontra, parmigiana izena (italierazko Parmakoa) ez dator parmigiano gaztaren erabileratik, beste gazta batzuk erabiltzen baitziren hasieran (mozzarella, caciocavallo, scamorza...) Italiako hegoaldean errezeta sortu zenean Sizilian edo Napolin.

## Ezaugarriak

Alberjiniak, osagai nagusia, ia zentimetro erdiko xerratan mozten dira, eta sukaldatu, plantxan, labean edo frijituz. Xerrak hainbat geruzatan jartzen dira, lasagna bezala, geruza horien artean, gazta eta tomate-saltsa txandakatuz.

## Kanpo estekak

* Datuak: Q973455
* Multimedia: Parmigiana / Q973455
# Offeko maitasuna

Offeko maitasuna 1992 urtean Koldo Izagirrek eginiko euskal filma da. Eusko Jaurlaritza eta Espainiako Gobernuaren laguntza izan zuen.
Euskarazko elkarrizketak dituen inoizko pelikularik ospetsuenetariko bat izan da: 26.961 ikusle izan zituen, 60.705,19 €-ko kopurua bilduz.

## Sinopsia

Oharra: Atal honek istorio osoa edo amaiera argitzen du.
Ana topografoa da. Bere lanak bidaiatzera derrigortzen du. Edonon dagoela ere marrazki larrigarri batzuk jarraitzen dute. Tomasek bidalitako mezuak dira, kartzelatutako bere bikotearenak. Tomasek ez du nahi Ana bere hutsunearen zerbitzari fidel eta leiala izatea. Atsegin du, baina bisitatzera ez joateko eskatuko dio. Anak Tomasekiko duen desioa geroz eta melankolikoagoa bilakatuko da. Luis, Tomasen lagunak, badaki Anarekiko duen edozein gerturatzeak errefusatze eta zigorrak eragingo dizkiola. Erruduntasun konplexu baten kontra borrokatuko du. Azken finean, Anak kezka berdina izango du.

## Pertsonaiak

* Mónica Molina: Ana
* Fernando Guillen Cuervo: Tomas
* Patxi Biskert: Luís
* Klara Badiola: Begoña
* Ramon Agirre
* José Luis Alonso
* David Errasti
* Isidoro Fernández
* Mikel Garmendia
* Jose Luis Korta
* Mercedes León
* Juani Mendiola
* Francisco Merino
* Luis Molina
* Jesus Nebot
* Patxi Santamaria
* Jose Ramon Soroiz
* Juan Viadas

## Erreferentziak

* ↑ (Gaztelaniaz) Barambones Zubiria, Josu. (2011). «Una mirada telescópica al cine en euskera: versiones originales dobladas y subtituladas» Hermēneus: Revista de la Facultad de Traducción e Interpretación de Soria (13): 25-59. ISSN 1139-7489..
* ↑ Euskadiko Filmategia. Offeko maitasuna. .
* 1 2 3 Roldán Larreta, Carlos. «Offeko Maitasuna» Auñamendi Eusko Entziklopedia (Eusko Ikaskuntza) ISSN 2444-5487. (Noiz kontsultatua: 2024-09-14).
* ↑ Roldán Larreta, Carlos. «Badiola Zubillaga, Klara» Auñamendi Eusko Entziklopedia (Eusko Ikaskuntza) ISSN 2444-5487. (Noiz kontsultatua: 2024-09-14).

## Kanpo estekak

* Datuak: Q12265005
# Offenbach-Hundheim

Offenbach-Hundheim Alemaniako udalerria da. Renania-Palatinatua estatuan kokatuta dago, [[Kusel (barrutia)|Kusel]] barrutian. 2014an 1.147 biztanle zituen 7,84 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q644168
* Multimedia: Offenbach-Hundheim / Q644168
# Offenberg

Offenberg Alemaniako udalerria da. Bavariako estatuan kokatuta dago, [[Deggendorf (barrutia)|Deggendorf]] barrutian. 2014an 3.264 biztanle zituen 23,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q508771
* Multimedia: Offenberg / Q508771
# Offaren harresiaren ibilbidea

Offaren harresiaren ibilbidea, galesez: Llwybr Clawdd Offa eta ingelesez: Offa's Dyke Path, Gales eta Ingalaterrako mugan barna doan oinezko ibilbide luze bat da. Denera 285 kilometro luze ditu eta gutxi gorabehera Offaren harresiaren hondakinen ibilbidea igarotzen du.

## Kanpo estekak

* Offaren harresiaren ibilbidea, National Trail webgunean (Ingelesez)
* Offaren harresiaren elkartea (Ingelesez)
* Datuak: Q745914
* Multimedia: Offa's Dyke Path / Q745914
# Offenbach (argipena)

Offenbach alemaniar jatorriko toponimo eta abizen bat da, mendetan erabilia. Ondorengoak izan daiteke:

## Pertsonak

* Jacques Offenbach, Alemanian jaiotako musikagile frantses bat

## Toki-izenak

* Offenbach am Main, Alemaniako Hessen estatuko hiri bat
* Offenbach an der Queich, Alemaniako Renania-Palatinatu estatuko hiri bat
* Offenbach-Hundheim, Alemaniako Renania-Palatinatuko estatuko udalerri bat
# Offenau

Offenau Alemaniako udalerria da. Baden-Württemberg estatuan dago, [[Heilbronn (barrutia)|Heilbronn]] barrutian. 2014an 2.694 biztanle zituen 5,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503878
* Multimedia: Offenau / Q503878
# Offenbach am Main

    Artikulu hau Alemaniako hiriari buruzkoa da; beste esanahietarako, ikus «Offenbach (argipena)».
Offenbach am Main Alemaniako Hessen estatuko hiri bat da. Main ibaiaren hegoaldeko ertzean kokatzen da eta mendebaldetik Frankfurt hiriarekin muga egiten du. 2010eko erroldaren arabera 120.435 biztanle zituen.

## Historia

Offenbachen lehenengo aipamena 770 urtekoa da. Erdi Aroan hainbat eskutatik pasa zen 1486an Isenburg etxeak hartu zuen arte. 1556an Reinhard Isenburgoa bertan bizitzera joan eta jauregia eraiki zuen. Suak erre zuen ordea eta 1578an berreraikia izan zen.
Frankfurtetik oso gertu zegoenez merkataritzarako toki egokia izan zen eta hainbat enpresa bertan ezarri ziren, are eta gehiago Frantziatik ihesi zetozen higanot protestanteak etortzean. Frankfurt baino kosmopolitagoa izatera iritsi zen, Goethe eta Mozart ere bertan bizi izan ziren.
Bigarren Mundu Gerran bonbakatua izan zen eta hiriaren herena suntsiturik gelditu zen.

## Ondasun nabarmenak

* Isenburg jauregia
* Rumpenheim jauregia
* Büsing jauregia

## Iruditegia

* Isenburg jauregia.
* Rumpenheim jauregia.
* Büsing jauregia.
* Frantziar eliza eta City Tower etxe orratza.
* Udaletxea.
* Azoka.

## Hiri senidetuak

Offenbach ondorengo hiriekin senidetuta dago:
| Puteaux (Frantzia) (1955)  Esch-sur-Alzette (Luxenburgo) (1956)  Mödling (Austria) (1956)  Saint-Gilles (Brusela) (Belgika) (1956)  Zemun (Serbia) (1956) | Velletri (Italia) (1957)  Kawagoe (Saitama) (Japonia) (1973)  Rivas (Nikaragua) (1986)  Kőszeg (Hungaria) (1995)  Yangzhou (Txina) (1997) |

## Demografia

Ikus jatorrizko Wikidatako eskaera eta iturriak.

## Kanpo estekak

* Offenbach am Maineko udal webgunea
* Datuak: Q3042
* Multimedia: Offenbach am Main / Q3042
# Offenbach an der Queich

Offenbach an der Queich Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 6.144 biztanle zituen 15,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q631832
* Multimedia: Offenbach an der Queich / Q631832
# Nicolás Redondo

Nicolás Redondo familia bereko hiru bizkaitar politikari sozialisten izena da:
* Nicolás Redondo Blanco, aitona;
* Nicolás Redondo Urbieta, semea;
* Nicolás Redondo Terreros, iloba.
# Nicolás Rodríguez (estropadalaria)

Nicolás Rodríguez, (Vigo, Galizia), 1991ko apirilaren 30a), Belan lehiatzen den kirolari espainiarra da.
2020ko Udako Olinpiar Jokoetan, esku hartu zuen Tokio 2020an (Tokio), eta brontzezko domina lortu zuen 470 proban, Jordi Xammar lagun zuela.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 470, gizonezkoa |
| Munduko Bela Txapelketa ||||
| Urtea | Lekua | Domina | Kategoria |
| 2018 | Aarhus Danimarka | 03 ! | 470, gizonezkoa |
| 2019 | Fujisawa (Kanagawa) Enoshima Japonia | 02 ! | 470, gizonezkoa |
| 2021 | Vilamoura Portugal | 03 ! | 470, gizonezkoa |
| Europako Txapelketa ||||
| Urtea | Lekua | Domina | Kategoria |
| 2017 | Monako Monako | 03 ! | 470, gizonezkoa |
| 2019 | Sanremo Italia | 02 ! | 470, gizonezkoa |
| 2021 | Vilamoura Portugal | 02 ! | 470, gizonezkoa |

## Erreferentziak

* ↑ "Nicolas Rodriguez" olympedia.org. (Ingelesez)
* ↑ "Nicolas Rodriguez"ISAFen datu basea. (Ingelesez)

## Kanpo estekak

* Datuak: Q85875604
# Nicolás Romero (udalerria)

Nicolás Romero Mexikoko udalerri bat da. Mexikoko estatuan kokatua dago. 2010ean 366.602 biztanle zituen 235,65 km²ko azaleran. Herriburua [[Ciudad Nicolás Romero (Nicolás Romero)|Ciudad Nicolás Romero]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2526463
* Multimedia: Nicolás Romero Municipality / Q2526463
# Nicolás Sartorius

Nicolás Sartorius Álvarez de las Asturias (Donostia, 1938ko maiatzaren 4a) espainiar politikari eta legelaria da. Zuzenbide ikasketak egin zituen. 1959an Frente de Liberación Popular (FELIPE)-ko kide egin zen eta geroxeago Espainiako Alderdi Komunistakoa. 1962-1970 bitartean bost aldiz sartu zuten kartzelan Erregimenaren aurkako ekintzetan parte hartzeagatik. Marcelino Camachorekin batera Comisiones Obreras (CCOO) sindikatua sortu zuen, eta sindikatuko kide izan zen 1981 arte. Alderdi Komunistako kide gisa, Batzorde Nagusiko kide hautatu zuten 1970ean, eta 1978an, Alderdiaren IX. Batzarrean, Batzorde Nagusiko, Batzorde Exekutiboko eta Exekutiboaren Batzorde Iraunkorreko kide.
1981ean Espainiako Alderdi Komunistako lehen idazkari izendatu zuten, baina hurrengo urtean Alderdian izan zen krisian karguaren dimisioa eman zuen, Santiago Carrillorekin batera. 1986ko Espainiako hauteskunde orokorretan Izquierda Unida koalizioko diputatu hautatu zuten; 1989an, diputatu ez ezik, Alderdiko bozeramaile izendatu zuten. Kongresuan, Diputazio Iraunkorreko eta Ekonomia, Merkataritza eta Ogasun, Justizia eta Barne Arazoetako batzordeetako kide hautatu zuten, eta Arartekoaren Batzordeko kide, halaber. 1992an dimisioa eman zuen, Izquierda Unidako lehendakaritzak markatzen zuen ildoarekin bat ez zetorrelako.
Alderdi Sozialistarekin bat eginez, Maastrichteko Itunaren atxikimenduaren aldekoa zen. Azkenean, Sartoriusek, Cristina Almeidak eta Pablo Castellanosek, koalizioak agindutakoaren kontra, Maastrichteko Itunaren aldeko botoa eman zuten Legebiltzarrean, eta horrek krisi handia sortu zuen. Hirurok Nueva Izquierda korrontea sortu zuten. Nueva Izquierdako ordezkarien eta Izquierda Unidako zuzendaritzaren arteko desadostasunek politikaren lehen lerrotik eta zuzendaritzatik urrunarazi zuten. Artikulu asko argitaratu ditu egunkarietan, eta baita zenbait liburu ere, hala nola El resurgir del mundo obrero (Langile-munduaren birsortzea). Azken lan nagusia El final de la dictadura. La conquista de la democracia en España saiakera da (2007).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753552
* Multimedia: Nicolás Sartorius / Q3753552
# Nicolás Severo de Isasmendi

Nicolás Severo de Isasmendi y Echalar (San Pedro Nolasco de los Molinos, Peruko erregeordetza , 1753ko azaroaren 8a - id., 1837ko abenduaren 16a) militar eta administratzaile koloniala izan zen, Salta del Tucumángo Intendentziako azken gobernadore koloniala izan zena. Jarrera anbiguo bat izan zuen Maiatzeko Iraultzan, eta, denbora batez, Espainiako erregearekiko leiala izan zen.
# Nicolás Quijera

Nicolás Quijera Poza (Iruñea, 1996ko ekainaren 24a) nafar atleta da, jaurtiketan aditua. Lortutako markarik onena 80,21 metrokoa da. 2018ko Mediterranear Jokoetan urrezko domina lortu zuen.
* Datuak: Q55291877
* Multimedia: Nicolás Quijera / Q55291877
# Nicolás Redondo Urbieta

    Artikulu hau 1927an jaiotako politikoari buruzkoa da; beste esanahietarako, ikus «Nicolás Redondo».
Nicolás Redondo Urbieta (Barakaldo, Bizkaia, 1927ko ekainaren 16a - Madril, Espainia, 2023ko urtarrilaren 3a) bizkaitar sindikalista eta politikaria izan zen.

## Biografia

Langile-familia sozialista batean sortu zen eta Bordele aldera eraman zuten Espainiako Gerra Zibilean, Bilbo erortzean (1937).
1945ean Sestaoko ontzioletan hasi zen lanean, eta Unión General de Trabajadores sindikatuaren isilpeko lanak egiten hasi zen urte hartan bertan. 1951n atxilotu zuten lehenengoz eta 1956an Euskadiko Alderdi Sozialistako buruzagi nagusiak ezagutu zituen.
1957an Frantziara igaro zen politika-prestakuntza sakontzeko eta Espainiako PSOEko kide gazte nagusietako bat izan zen ordudanik.
1962 eta 1964ko grebetan parte hartu zuen. 1968an bere lantegiko lehen enpresa-batzordea eratu zuen; 1970ean PSOE eta UGTko Batzar Nagusietako kide hautatu zuten. 1971n Madrilen atxilotu zuten, Felipe González eta Enrique Múgica Herzogekin batera. Kartzelatik baldintzapean irten ondoren, PSOEko politika-idazkari hautatu zuten 1972an, eta UGTko arduradun nagusi 1973an.
1973. urtetik aurrera Espainiako PSOE alderdia berritu zuen batzordeko kide izan zen. 1976an UGT sindikatuko idazkari nagusi izendatu zuten, eta kargu garrantzitsuak bete zituen PSOE alderdian. Espainiako erreforma demokratikoa gauzatzen zuten Moncloako Hitzarmenen bultzatzaile nagusietako bat izan zen 1977an, eta urte bereko eta hurrengo hauteskundeetan Kongresurako diputatu hautatu zuten Bizkaian.
1983an UGT sindikatuko idazkari nagusi egin zuten berriro ere; 1985ean Redondoren eta PSOEren gobernuko agintarien arteko tirabirak hasi ziren, ekonomi neurriak zirela eta. 1987an utzi zuen Bizkaiko diputatu kargua eta 1988ko abenduan Espainia geldiarazi zuen greba bultzatu zuen UGTk, beste sindikatuekin batera.
1989ko hauteskundeetan, PSOE alderdiarentzako botorik ez eskatzea erabaki zuen UGTko zuzendaritzak. Ordutik aurrera UGT eta CC.OO. sindikatuen jokabide bateratua bultzatu eta gobernu sozialistaren ekonomia-politikaren aurkako jarrera gero eta garbiagoa erakutsi zuen Nicolás Redondok.
1993. urtean, azkenik, bere karguak uzteko asmoa adierazi zuen Nicolás Redondok, eta UGTk 1994an egin zuen Kongresuan utziko zion azkenik sindikatuaren idazkari nagusi izateari, eta beraren ordez Cándido Méndez Espainian eta Josu Frade EAEn hautatu zituzten. Orduz geroztik ez zuen kargurik izan, nahiz eta ez zen erabat aldendu militantziatik eta agerpen publikoetatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q3296350
* Multimedia: Nicolás Redondo / Q3296350
# Nicolás Ruíz (udalerria)

Nicolás Ruíz Mexikoko udalerri bat da. Chiapas estatuan kokatua dago. 2010ean 4.317 biztanle zituen 35,87 km²ko azaleran. Herriburua [[Nicolás Ruíz (Nicolás Ruíz)|Nicolás Ruíz]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2550468
* Multimedia: Nicolás Ruíz Municipality / Q2550468
# Nicolás Redondo Terreros

    Artikulu hau 1958an jaiotako politikoari buruzkoa da; beste esanahietarako, ikus «Nicolás Redondo».
Nicolás Redondo Terreros (Portugalete, 1958ko ekainaren 16a) euskal politikaria da, PSE-EE alderdikoa. Nicolás Redondo Urbieta UGTko buruzagiaren semea da. Zuzenbidean lizentziatua da.

## Bizitza

Haurtzaroan Las Hurdesen eman zituen hainbat urte, aita han baitzegoen erbesteratua. Deustuko Unibertsitatean zuzenbidea ikasi zuen eta 1975ean, PSOEn sartu. Gazteria Sozialistetan hasi zen politikagintzan eta 1984ko hauteskundeetan legebiltzarkide hautatu zuten. 1989an, Bizkaiko sozialisten idazkari nagusi hautatu zuten. Bizkaiko PSE-EEko idazkari nagusi gisan bederatzi urte eman ondoren, 1997an Euskadiko PSE-EEko idazkari nagusi hautatu zuten alderdiaren III. Kongresuan.
Instituzioetan ere izan du kargurik: Bizkaiko Foru Aldundian Garraio diputatu izan zen, Eusko Legebiltzarreko kide II. Legealdian, Espainiako Gorteetan diputatu 1993tik 1997ra. 1998an, alderdi barruko hauteskundeak egin ondoren, lehendakarigai izendatu zuten alderdikideek. PSOEk 2000. urtean egin zuen 35. Kongresu Federalean PSOEren Batzorde Agintariaren kide eta Harreman Instituzionalen arduradun hautatu zuten eta, urte berean, PSE-EErn IV. Kongresuan PSE-EEren idazkari nagusi hautatu zuten berriro ere. 2001. urteko Euskal Autonomia Erkidegoko legebiltzarrerako hauteskundeetan lehendakarigaia izan zen. 2002an, batetik PSE-EE bere alderdiarekin desadostasunak izanik eta, bestetik, alderdiaren barnean pisua galduta, kargu guztiak utzi egin zituen. Patxi Lópezek ordezkatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3754340
# Pedro Espinosa Lorenzo

Pedro Espinosa Lorenzo (Galdar, Kanaria Handia, 1934 – Las Palmas Kanaria Handikoa, 2007ko irailaren 10a) espainiar piano-jotzaile eta pedagogoa izan zen.
Juana Lorenzo, Luis Prieto, Witold Malcuzinsky, Alfred Cortot eta Marguerite Longen ikaslea izan zen, eta berarentzako lanak idatzi izan zituzten Espainiako musika garaikideko musikagile ospetsuenek. Espinosaren erabateko estreinaldien edo lehenengoz jo zituen obren artean, aipatzekoak dira Bela Bartoken Bi piano eta perkusiorako sonata eta 1. kontzertua, Olivier Messiaenen Hegazti exotikoak eta Hiru liturgia txiki, Charles Ivesen Concord Sonata, Arnold Schönbergen Pianorako integrala eta abar. Jaialdi askotan jardun zuen bakarlari gisa, eta Kranichstein saria irabazi zuen Darmstadteko Kranichsteiner Musikinstituten. Aitzindari izan zen musika grafikoaren interpretazioan. Irakasle gisa lan egin zuen, besteak beste, Madrilgo Errege Kontserbatorioan, Iruñekoan eta Guadalajarakoan, eta ikastaroak eman zituen Friburgon, Lyonen eta Genevan. 1980an, Espinosa Piano Lehiaketa sortu zuten haren jaioterrian.
Las Palmas Kanaria Handikoan hil zen, 2007ko irailaren 10ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753512
# Pedro Erquicia

Pedro Erquicia López de Montenegro (Donostia, 1943ko martxoaren 24a - Madril, 2018ko apirilaren 20a) gipuzkoar kazetaria izan zen.
1965ean TVEn sartu zen. Panorama de actualidad (1968-1970) eta Telediario (1972-1973) aurkeztu zituen. 1973an Informe Semanal sortu zuen. Telemadriden urte bi eman ondoren, TVEra itzuli eta Documentos TV saioan izan zen.

## Erreferentziak

* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Erkizia onartu du deitura horren grafiatzat. Ikus Euskal Onomastikaren Datutegia.
* ↑ «Pedro Erquicia, el creador de 'Informe Semanal', se jubila tras 43 años en TVE» 20 Minutos 2008-4-25.

## Kanpo estekak

* Datuak: Q6068687
* Multimedia: Pedro Erquicia / Q6068687